Un hoț de bijuterii a fost recent trimis în judecată de magistrații din Blaj. Este vorba despre un bărbat care a furat mai multe bijuterii din casa unei persoane.
În data de 23 februarie 2024, magistrații Judecătoriei Blaj au dat undă verde în dosar. Mai exact, au trecut dosarul de stadiul de măsuri și excepții de cameră preliminară.
Fapta pentru care bărbatul a fost trimis în judecată s-a produs în prima parte a lunii ianuarie din 2023.
Furtul a avut loc în plină zi, în jurul orei 15.00.
Potrivit motivării instanței, la data de 7.01.2023, ora 14.49, prin escaladarea zidului care delimitează curtea de digul râului Târnava, a pătruns în curtea imobilului , după care a intrat în casă pe ușa de acces, închisă dar neasigurată, iar din interior a sustras 4 brățări și un inel, toate din argint, aflate într-o cutie pe un corp de mobilă din living și un colier, două verighete și 3 perechi de cercei, toate din aur, aflate în dormitor, într-o cutie din sertarul de la noptieră, bunuri în valoare totală de aproximativ 5800 de lei, au transmis magistrații în motivarea instanței.
Bărbatul va fi judecat pentru furt, de către magistrații Judecătoriei Blaj.
sursă foto: arhiva alba24.ro, rol ilustrativ.
Urmăriți Alba24.ro și pe Google News
Dacă ți-a plăcut articolul: